section_heading: Radnja
paragraph_text: Svi članovi tima osim Cobba i Saita vraćaju se kroz sinkronizirane trzaje natrag u Yusufov san: Ariadne skoči s balkona u limbu, Eames raznese snježnu utvrdu eksplozivima, Arthur eksplozivima pokrene dizalo kroz okno da se zabije i kombi u Yusufuvom snu nakon pada s mosta udari u vodu. Saito, koji polako umire na svakoj razini od ranjavanja na prvoj razini, ulazi u limb. Cobb s vremenom nađe ostarjelog Saita i njih dvojica se sjete svog dogovora te, kako Saito poseže za pištoljem, pretpostavlja se da se ubiju kako bi se probudili u javi, u avionu, nedugo nakon što su se ostali probudili, ponosni što im je zadatak uspio. Saito ispoštuje dogovor i Cobb prođe graničnu kontrolu SAD-a u Los Angelesu. Prije nego što ponovno vidi djecu, Cobb testira stvarnost sa svojim zvrkom, no okrene se da pozdravi djecu prije nego što vidi rezultat. Dok se igra s djecom kamera klizi prema zvrku koji se okreće, pri čemu kadar naglo završi.